EkBass/fiwiki-20250220-pages-articles huggingface dataset:
Jalkapallon naisten Euroopan-mestaruuskilpailut 1987

Vuoden 1987 jalkapallon naisten Euroopan-mestaruuskilpailut () olivat toiset UEFA:n järjestämät naisten EM-kisat. Kisoissa ei pelattu varsinaista lopputurnausta, mutta neljän karsintalohkon parhaat joukkueet pelasivat Norjassa välierät ja mitaliottelut. Mestaruuden voitti Norja. == Tulokset == === Välierät === === Pronssiottelu === === Loppuottelu === == Lähteet == * UEFA:n virallinen kisasivu * RSSSF:n sivut 1987 Euroopan-mestaruuskilpailut naisten Luokka:Norjan urheilutapahtumat Naisten Euroopan-mestaruuskilpailut 1987 Luokka:Oslon urheilu Luokka:Drammen Luokka:Moss
Oski Talvio

Oskar Evald (Oski) Talvio (sukunimi aik. Tolvanen; 26. kesäkuuta 1892 Viipuri – 27. tammikuuta 1949 Helsinki) oli suomalainen kauppias, harrastelijanäyttelijä, elokuvaohjaaja ja näytelmäkirjailija. Talvio toimii kauppiaana Viipurissa, ja hän esiintyi myös iltanäyttelijänä Viipurin Näyttämöllä. Talvio teki aloitteen Viipurin Ulkoilmateatterin perustamisesta eräässä Viipurin Raittiusseuran kokouksessa. Teatterin ensimmäinen näytäntö oli 3. elokuuta 1913 Papulan vuorella, jolloin esitettiin Minna Canthin näytelmä Roinilan talossa. Viipurin ulkoilmateatteri 5-vuotias, Suomen Kuvalehti 17.08.1918 nro 33, s. 18, Kansalliskirjaston Digitoidut aineistot Talvio ohjasi ja käsikirjoitti vuonna 1920 Viipurissa valmistuneen mykkäelokuvan Kihlaus, joka perustui Aleksis Kiven samannimiseen näytelmään. Hän esitti pieniä sivuosia myös kolmessa 1940-luvun lopulla valmistuneessa kotimaisessa elokuvassa. __NOTOC__ == Teoksia == * Syysmyrsky : 1-näytöksinen näytelmä kalastajaelämästä. Esitysvapaita näytelmiä n:o 2. Viipuri 1934 == Lähteet == * * Kari Uusitalo: Aleksis Kivi-filmatisoinnit * Elonet: Elokuvat joissa Oski Talvio on esiintynyt == Viitteet == Luokka:Suomalaiset näytelmäkirjailijat Luokka:Suomalaiset elokuvaohjaajat Luokka:Vuonna 1892 syntyneet Luokka:Vuonna 1949 kuolleet
Jalkapallon naisten Euroopan-mestaruuskilpailut 1984

Vuoden 1984 jalkapallon naisten Euroopan-mestaruuskilpailut () olivat ensimmäiset UEFA:n järjestämät naisten EM-kisat. Kisat eivät olleet viralliset, sillä osallistuneita joukkueita oli 16, mikä on alle puolet UEFA:n jäsenmaista. Kisoissa ei pelattu varsinaista lopputurnausta vaan neljän karsintalohkon parhaat joukkueet pelasivat kaksiosaiset välierät ja finaalin. Mestaruuden voitti Ruotsi. == Tulokset == === Välierät === === Loppuottelut === == Lähteet == * UEFA:n virallinen kisasivu * RSSSF:n sivut 1984 Euroopan- mestaruuskilpailut naisten Euroopan-mestaruuskilpailut 1984, naisten Luokka:Englannin jalkapallo Luokka:Göteborgin urheilutapahtumat Luokka:Luton
Yrjö Oinonen

Yrjö Pietari Oinonen (28. kesäkuuta 1906 Mikkeli – 28. joulukuuta 1949 Helsinki) oli suomalainen kirjallisuudentutkija ja runoilija.Kuka kukin oli, Wikisource Oinosen vanhemmat olivat rehtori Frans Pietari Oinonen ja Anni Aurora Sirkiä. Hän oli vuodesta 1940 naimisissa lääketieteen lisensiaatti Sirkka Helinä Piirosen kanssa. Oinonen kirjoitti ylioppilaaksi 1925 ja valmistui filosofian kandidaatiksi 1929, maisteriksi 1932 sekä lisensiaatiksi ja tohtoriksi 1945. Oinonen oli Viipurin uuden yhteiskoulun suomen kielen ja historian opettaja 1933–1940, Yhteiskunnallisen korkeakoulun opettaja 1946–1949 ja kirjallisuudenhistorian vt. professori 1947–1949 sekä Helsingin yliopiston kotimaisen kirjallisuuden dosentti 1947–1949. Omien teostensa lisäksi hän kirjoitti esipuheen Einari Vuorelan kokoelmaan Runoja ja Otto Mannisen kokoelmaan Runot. == Teokset == * Vesiluonto Eino Leinon ajan runoudessa, väitöskirja. Helsingin yliopisto 1945 * Eino Leinon Helkavirsien toisen sarjan ongelma. Otava 1947 * Kaunokirjallisuutemme ja yhteiskunta. WSOY 1948 * Näkymiä Euroopan kirjallisuudesta: esseitä. WSOY 1949 ===Runokokoelmat=== * Säde ja varjo: runoja. Otava 1948 * Nuoret runoilijat 1943. WSOY 1943. Sisältää Yrjö Oinosen lisäksi runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto ja Kerttu Rukala. == Lähteet == Luokka:Suomalaiset runoilijat Luokka:Suomalaiset kirjallisuustieteilijät Luokka:Vuonna 1906 syntyneet Luokka:Vuonna 1949 kuolleet
Visa Nurmi

Visa Nurmi (13. toukokuuta 1956 Pori – 2. syyskuuta 2009) oli suomalainen mainosalan yrittäjä, ruokakirjailija ja -toimittaja. Nurmi toimi 1980-luvulla mainostoimisto U.S.P. Turku Oy:ssä muun muassa toimitusjohtajana. Mainostoimisto Rientolan hän perusti Turkuun 1992. Vuonna 2003 hän perusti mainostoimisto Kauppakomppania Anton Kaufmannin ja ryhtyi sen toimitusjohtajaksi. Valtakunnallisesti Visa Nurmi tunnettiin paremmin ruokakirjailijana ja -toimittajana. Nurmi oli vaikuttamassa Gourmet-lehden syntyyn ja kirjoitti pitkään ruokapalstaa Suomen Kuvalehteen sekä kolumnia Helsingin Sanomien ruokasivuille. Keittiömestari Antti Vahteran kanssa hän kirjoitti kymmenkunta keittokirjaa. Hän kuului turkulaisen ravintola Roccan taustahenkilöihin ja oli myös Ruokala-yhtiön taustalla. Ruoan ohella hänen toinen intohimonsa oli kirjallisuus. (vaatii tilauksen) Viimeisinä vuosinaan hän piti yhdessä Esko Antolan ja Tero-Pekka Henellin kanssa Kannuvalimo- nettiblogia. Nurmi opiskeli 1970-luvulla yhteiskuntatieteitä Turun yliopistossa ja oli vahvasti mukana Kokoomuksen toiminnassa muun muassa puolueen Satakunnan piirissä ja puoluevaltuustossa. Nurmen ensimmäinen vaimo kuoli syöpään ja kolme tytärtä perinnölliseen JNCL-sairauteen. Toisesta avioliitosta hänellä on poika ja tytär. ==Julkaisut== * Hyvän maun rajoilla : ruokaa ja ruokapuhetta, Antti Vahtera, Visa Nurmi, [valokuvat: Arto Kangas]. Otava, 1998. * Hellan haltuun, Antti Vahtera, Visa Nurmi, teksti: Heikki Laiho, kuvat: Arto Kangas. Otava, 2000. * Makuasioita, Antti Vahtera, toimittanut Visa Nurmi, [valokuvat: Vesa-Matti Väärä]. Kokki & Makuri, 2000 * Likivihreät, Antti Vahtera, Visa Nurmi, [valokuvat: Arto Kangas], [piirrokset Kirsi Tapani]. Otava, 2003. * Nakit ja muusi : suomalaisen makkarakirja, Markku Haapio, Antti Vahtera, Visa Nurmi, [reseptien kuvat: Arto Kangas]. Otava, 2002. * Sekametelisoppaa ja kauha kanssanne, Antti Vahtera, Visa Nurmi, [valokuvat: Arto Kangas], [teksti: Heikki Laiho ja Visa Nurmi]. Otava, 2006 * Yksinkertaiset yhdessä, Antti Vahtera, Visa Nurmi, [valokuvat: Arto Kangas]. Otava, 2005 * Skandimania : Antti ja Visa villeinä Pohjolaan, Visa Nurmi, Antti Vahtera, [valokuvat: Seilo Ristimäki]. WSOY, 2007 * Mojo : uusia ruokarytmejä hella hehkuen! : it's working..., Visa Nurmi, Antti Vahtera featuring Iiro Rantala, [valokuvat: Seilo Ristimäki]. WSOY, 2009 == Lähteet== Luokka:Suomalaiset kirjailijat Luokka:Suomalaiset toimittajat Luokka:Suomalaiset yrittäjät Luokka:Vuonna 1956 syntyneet Luokka:Vuonna 2009 kuolleet
Ray Nagin

Clarence Ray Nagin (s. 11. kesäkuuta 1956) on yhdysvaltalainen demokraattipuolueen poliitikko. Hän toimi New Orleansin pormestarina vuosina 2002–2010. Nagin tuomittiin vuonna 2014 kymmenen vuoden vankeuteen korruptioskandaaliin liittyneessä oikeudenkäynnissä. Nagin oli tuomion mukaan ottanut politiikassa ollessaan vastaan lahjuksia. == Lähteet == == Aiheesta muualla == Luokka:Yhdysvaltalaiset demokraattipoliitikot Luokka:New Orleansin pormestarit Luokka:Vuonna 1956 syntyneet Luokka:Elävät henkilöt
Vanha kenttä

Vanha kenttä (Vanhis) on pesäpallostadion Lappeenrannan Leirissä. Se toimii pesäpalloseura Pesä Ysien kotikenttänä. Vanhan kentän rakensi talkoilla Lappeenrannan Luistinseura vuonna 1922. Se oli Lappeenrannan pääurheilukenttä ennen vuonna 1939 valmistunutta Kimpistä, mistä juontuu myös sen nimi. Kenttä on ollut historiansa varrella muun muassa yleisurheilu-, jalkapallo-, jääpallo- ja pesäpallokäytössä. Vanha kenttä oli Pesä Ysien kotikenttä alun perin seuran perustamisesta 2000-luvun alkuun asti ja uudelleen kaudesta 2008 alkaen. Superpesistä kentällä pelattiin ensimmäisen kerran kaudella 1995. Kaudet 2001–2007 joukkue pelasi Kisapuiston hiekkatekonurmella, joka toimii talvisin tekojääratana. Ajan myötä kentän pohja alkoi pettää sen alla olevien jäädytysputkien lämpölaajenemisen vuoksi, joten paluu Vanhalle kentälle tuli ajankohtaiseksi. Vuosina 2006–2008 tehdyn Vanhan kentän uudistamisen yhteydessä Lappeenrannan kaupunki rakensi kentälle hiekkatekonurmen, katsomot, kuuluttamo- ja toimitsijarakennuksen sekä tekniikan, joiden kokonaiskustannukset olivat noin 240 000 euroa. Kotipesän takana olevan pääkatsomon yleisökapasiteetti on noin 700, minkä lisäksi kakkospesän sivustalla on pienempiä irtokatsomoja muutamalle sadalle katsojalle. == Lähteet == == Aiheesta muualla == * Kenttäesittely Pesä Ysien sivustolla Luokka:Lappeenrannan urheilupaikat Luokka:Pesäpallostadionit
Chico and the Man

Chico and the Man oli yhdysvaltalainen tilannekomediasarja, mitä esitti NBC vuodesta 1974 vuoteen 1978. Pääosissa olivat Jack Albertson, Freddie Prinze sekä Scatman Crothers. Chico and the Man oli ensimmäinen yhdysvaltalainen sarja, joka sijoittui meksikolaisamerikkalaiseen asuinalueeseen. Sarja koki kovia, kun päätähti Freddie Prinze teki itsemurhan tammikuussa vuonna 1977. Sen jälkeen sarja toimi vuoden ilman häntä, kunnes se lopetettiin taloudellisista syistä. Nykyisin Chico and the Man on yksi suosituimmista tilannekomediasarjoista kautta aikojen. ==Aiheesta muualla== * Luokka:Yhdysvaltalaiset komediasarjat Luokka:Tilannekomediat Luokka:1970-luvun televisiosarjat Luokka:NBC:n televisio-ohjelmat
Juulia Kauste

Juulia Kauste (s. 1967) on suomalainen taidehistorioitsija. Hän oli Suomen arkkitehtuurimuseon (entisen Suomen rakennustaiteen museon) johtaja vuoden 2010 alusta keväälle 2018. Hänet irtisanottiin maaliskuun lopulla 2018 ja työsuhde päättyi toukokuun lopussa 2018. Kauste on toiminut Suomen New Yorkin -kulttuuri-instituutin johtajana. == Lähteet == Luokka:Suomalaiset taidehistorioitsijat Luokka:Suomalaiset taidemuseonjohtajat Luokka:Vuonna 1967 syntyneet Luokka:Elävät henkilöt
A Girl Like Me

__NOTOC__ A Girl Like Me on Rihannan toinen studioalbumi, joka julkaistiin Yhdysvalloissa 19. huhtikuuta 2006 Def Jam -levy-yhtiön kautta. Albumi myi ensimmäisellä viikollaan 115,000 kappaletta. Albumia on myyty 4,5 miljoonaa kappaletta. Ilmestyessään albumi sijoittui Billboard 200 ja UK Albums Chart -listoilla 5. sijalle. == Kappaleet == # # # # # # # # # # # # # ;Bonuskappaleet # * > # # === Deluxe Editionin CD 2 === ;Levy kaksi # # # # # Unfaithful [NU Soul remix] ;Bonus CD # SOS [video] # Unfaithful [video] == Listasijoitukset == Lista (2006) Sija Australian Albums Chart 9 Belgian Albums Chart 10 Canadian Albums Chart 1 Czech Albums Chart 7 Danish Albums Chart 19 Dutch Albums Chart 14 Finnish Albums Chart 30 French Albums Chart 18 German Albums Chart 13 Irish Albums Chart 5 Italian Albums Chart 48 Japanese Oricon Albums Chart 4 Mexican Albums ChartMexican Albums Chart - May 22nd 2006 60 Netherlands Albums Chart 14 New Zealand Albums Chart 8 Norwegian Albums Chart 28 Polish Albums Chart 36 Portuguese Albums Chart 13 Spain Album Chart 81 Swedish Album Chart 29 Swiss Albums Chart 6 UK Albums ChartUK Album Chart 5 U.S. Billboard 200 5 U.S. Billboard Top R&B;/Hip-Hop Albums 2 ===Myynti=== Maa Tila Myynti Platinaa 70,000 Platinaa"CRIA Gold & Platinum Certifications" 100,000 Kultaa"Estimated France Album Sales" 139,600 Platinaa "Gold & Platinum German Database" 100,000 2x Platinaa"2006 Multi Platinum Awards" 30,000 Gold 7,500+ Platinaa 30,000 Iso-Britannia Platinaa 300,000 Yhdysvallat Platinaa"RIAA Gold & Platinum Certifications" 1,000,000+ ==Julkaisuhistoria== Maa/kansa Päiväys Levy-yhtiö 19\. huhtikuuta 2006 Def Jam Records Eurooppa 21. huhtikuuta 2006 Iso-Britannia 24. huhtikuuta 2006 Mercury Records 25\. huhtikuuta 2006 Def Jam Records Universal Music Group Def Jam Records 28\. huhtikuuta 2006 Def Jam Records, Universal Music (Germany) Uudelleenjulkaisu 17\. marraskuuta 2006 Def Jam Records, Universal Music (Germany) == Lähteet == Luokka:Rihannan albumit Luokka:Vuoden 2006 albumit
The New School

The New School on yhdysvaltalainen yliopisto, joka sijaitsee pääasiassa New Yorkin Greenwich Villagessa. Yliopisto on perustettu vuonna 1919, ja se tunnettiin pitkään nimellä New School for Social Research. Vuosina 1997–2005 sen nimi oli New School University. Yliopiston ja sen tiedekuntien nimet muutettiin 2005. Sen opetusta pidetään hyvin avantgardistisena, ja siellä toimii kansainvälinen ajatushautomo World Policy Institute. Yliopiston piirissä toimii vuonna 1896 perustettu taideoppilaitos Parsons The New School for Design, joka liitettiin yliopistoon 1970. == Lähteet == == Aiheesta muualla == *Yliopiston verkkosivusto Luokka:New Yorkin yliopistot ja korkeakoulut Luokka:Manhattanin koulutus Luokka:Greenwich Village
Jack Albertson

Jack Albertson (16. kesäkuuta 1907 Malden, Massachusetts – 25. marraskuuta 1981 Hollywood) oli yhdysvaltalainen näyttelijä, koomikko, tanssija ja muusikko, joka esiintyi sekä vaudevilleteatterissa että elokuvissa ja televisiosarjoissa. Hänen tunnetuimmat roolinsa lienevät elokuvissa Jali ja suklaatehdas (1971) ja S/S Poseidonin seikkailu (1972) sekä päärooli vuosina 1974–1978 esitetyssä tilannekomediasarjassa Chico and the Man. Hänellä on tähti Hollywood Walk of Famella. Albertson kuoli syöpään ollessaan 74-vuotias. Hänet tuhkattiin ja tuhka siroteltiin Tyyneenmereen. Albertson syntyi juutalaiseen perheeseen. Myös hänen siskonsa Mabel oli näyttelijä. == Palkinnot ja kunniamaininnat == * Oscar-palkinto luokassa Parhaan sivuosan näyttelijä (1968) * Hollywood Walk of Fame -tähti (1977) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1907 syntyneet Luokka:Vuonna 1981 kuolleet Luokka:Tony-palkinnon saajat
Multian vaakuna

Multian vaakuna on Multian kunnan tunnus, ja se on saanut aiheensa paikkakuntalaisten vanhasta kutsumanimestä ”Multian keltiäiset”. Keltiäinen on muurahaista tarkoittava murresana, jonka pohjalta on valittu myös vaakunan muurahaisen väri. Vaakunan selitys kuuluu: ”mustassa kentässä kultainen muurahainen”. Vaakunan on suunnitellut Ahti Hammar, ja se vahvistettiin käyttöön 26. marraskuuta 1963. == Lähteet == * Multia Vaakuna
G. Gordon Liddy

George Gordon Battle Liddy (30. marraskuuta 1930 – 30. maaliskuuta 2021) oli yhdysvaltalainen FBI-agentti ja Valkoisen talon putkimiehet -ryhmän johtaja Richard Nixonin presidenttikaudella. Yhdessä E. Howard Huntin kanssa Liddy suunnitteli murtautumisen demokraattisen puolueen päämajaan Watergate- rakennukseen vuonna 1972. Liddy ei itse ottanut osaa murtoon. Vankilatuomionsa jälkeen Liddystä tuli televisio- ja radiojuontaja sekä satunnainen näyttelijä. == Elämäkerta == === Merijalkaväestä Valkoiseen taloon === G. Gordon Liddy palveli Yhdysvaltain merijalkaväessä, mutta hän ei haaveistaan huolimatta päässyt osallistumaan Korean sotaan. Hän meni sen sijaan opiskelemaan oikeustiedettä ja pääsi FBI-agentiksi. Vuonna 1968 Liddy pyrki Yhdysvaltain kongressiin New Yorkista, mutta hän ei tullut vaaleissa valituksi. Richard Nixonin presidenttikaudella Liddy valittiin valtiovarainministeri David M. Kennedyn erityisavustajaksi. Hän siirtyi myöhemmin Valkoisen talon palvelukseen ja Nixonin uudelleenvalintaorganisaation neuvonantajaksi. === Putkimiesten johtaja === Valkoisessa talossa Liddy johti salaista putkimiehinä tunnettua yksikköä, jonka ensimmäinen tehtävä oli mustamaalata Pentagon- paperit vuotanut analyytikko Daniel Ellsberg. Liddy murtautui ryhmineen Ellsbergiä hoitaneen psykiatrin toimistoon, mutta he eivät saaneet haltuunsa mitään raskauttavaa. Liddyn tavoitteena oli Nixonin uudelleenvalinta, ja putkimiehet suunnittelivat monia erilaisia tapoja edistää tavoitetta. Putkimiesten suunnitelmista murtautuminen Watergate-rakennuskompleksissa olleisiin Demokraattien kansallisen komitean tiloihin sai hyväksynnän. Ensimmäinen murto onnistui, ja sen aikana toimistoon asetettiin puhelinkuuntelulaitteet sekä tutkittiin papereita. Toisen murron aikana vartija huomasi teipin itsesulkeutuvan oven yläpuolella, ja viisi henkilöä pidätettiin itse teosta. Liddy ei ollut osallistunut murtoihin, mutta hänet saatiin myöhemmin kiinni murtojen suunnittelijana. Tapauksesta seurasi Watergate-skandaali, joka johti Nixonin eroon. Liddy tuomittiin vuonna 1973 salaliitosta, murrosta ja salakuuntelusta vankeuteen. Hän istui vankilassa neljä vuotta ja neljä kuukautta, ja siitä yli sata päivää eristyssellissä. === Watergate-tuomion jälkeen === Muut Watertage-murtoihin osallistuneet henkilöt katuivat myöhemmin tekojansa, mutta Liddy suorastaan kerskui tapahtuneella. Hän harmitteli ainoastaan operaation epäonnistumista. Liddyn auton rekisterinumero oli H2OGATE, ja hän osallistui moniin radio ja television keskusteluohjelmiin. Hän sai vuonna 1992 oman The G. Gordon Liddy Show -keskusteluohjelman, missä hän otti kantaa ajankohtaisiin aiheisiin. Hän muun muassa kertoi harjoittelevansa ammuntaa Bill ja Hillary Clintonin kuvilla. Liddy sai myös roiston rooleja televisiosarjoista, kuten Miami Vicesta, Ihmemies MacGyveristä ja Airwolfista. == Lähteet == == Aiheesta muualla == * * * Luokka:Watergate-skandaali Luokka:FBI-agentit Luokka:Yhdysvaltalaiset rikolliset Luokka:Yhdysvaltalaiset juristit Luokka:Yhdysvaltalaiset juontajat Luokka:Salaliittojen jäsenet Luokka:Vuonna 1930 syntyneet Luokka:Vuonna 2021 kuolleet
Sony Ericsson S312

Sony Ericsson S312 on Sony Ericssonin huhtikuussa 2009 julkaisema matkapuhelin. Puhelimessa on 2 megapikselin kamera ja kahden tuuman näyttö. S312 on suunniteltu kuvien ja videoiden ottamiseen mahdollisimman nopeasti, minkä takia puhelimessa on erillinen valokuvaus- ja videokuvausnäppäin sekä salamavalo.http://www.mobiiliblogi.com/tag/sony-ericsson-s312/ ==Lähteet== * Sony Ericsson S312 - GSMArena.com === Viitteet === Luokka:Sony Ericssonin matkapuhelimet Luokka:Vuoden 2009 matkapuhelimet
Taylor York

Taylor Benjamin York (s. 17. joulukuuta 1989 Nashville, Tennessee) on yhdysvaltalainen kitaristi, lauluntekijä ja tuottaja. Hänet tunnetaan etenkin rock-yhtye Paramoren kitaristina. == Ura == York kiinnitettiin Paramoren vakituiseksi jäseneksi vasta kesällä 2009, vaikka hän on ollut mukana kirjoittamassa yhtyeelle kappaleita, kuten ”Conspiracy” ja ”That’s What You Get”. York pääsi vaikuttamaan kunnolla Paramoren musiikkiin yhtyeen kolmannella studioalbumilla Brand New Eyes, jonka ensimmäisen singlen ”Ignorance” musiikkivideolla hän myös esiintyy. York on pääosin rytmikitaristi, muuta hän soittaa välillä myös kellopelejä, rumpuja ja kosketinsoittimia. Paramoren kevätkiertueella 2010 York toimi väliaikaisesti soolokitaristina Josh Farron tilalla. Vuonna 2015 York palkittiin Grammy- palkinnolla, kun hänen ja Hayley Williamsin kirjoittama ”Ain't It Fun”-kappale voitti parhaan rock-kappaleen kategorian. York tuotti Paramoren viidennen studioalbumin, After Laughterin, yhdessä Justin Meldal-Johnsenin kanssa. York on myös kirjoittanut ja tuottanut Williamsin soolomusiikkia. == Yksityiselämä == York syntyi Nashvillessä, Tennesseessä. Hänen isoveljensä, Justin York, on soittanut kitaraa Paramoren kiertueilla. == Lähteet == == Aiheesta muualla == Luokka:Yhdysvaltalaiset kitaristit Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Paramore Luokka:Vuonna 1989 syntyneet Luokka:Elävät henkilöt Luokka:Grammy-palkinnon saajat
Music of the Sun

Music of the Sun on R&B-laulaja; Rihannan ensimmäinen studioalbumi. Albumi julkaistiin Yhdysvalloissa 26. elokuuta 2005. Albumi myi ensimmäisellä viikollaan 69,000 kappaletta. Albumia on myyty Yhdysvalloissa 593,000 kappaletta ja maailmanlaajuisesti 2 miljoonaa kappaletta. == Kappaleet == ;Standard Edition # "Pon de Replay" (Evan Rogers, Carl Sturken, Alisha Brooks, Vada Nobles) – 4:06 # "Here I Go Again" (feat. J-Status) (Evan Rogers, Carl Sturken, J-Status, Rihanna Fenty) – 4:11 # "If It's Lovin' That You Want" (Jean Claude Oliver, Samuel Barnes, Alaxsander Mosely, Scott Larock, Lawrence Parker, Makeba Riddick) – 3:28 # "You Don't Love Me (No, No, No)" (feat. Vybz Kartel) (Ellas McDaniel, Willie Cobbs) – 4:20 # "That La, La, La" (Full Force, D. Emile) – 3:45 # "The Last Time" (Evan Rogers, Carl Sturken) – 4:53 # "Willing to Wait" (Evan Rogers, Carl Sturken, Nathan Watts, Henry Redd, Cotton Greene, June Deniece Williams, Rihanna Fenty) – 4:37 # "Music of the Sun" (Diane Warren, Evan Rogers, Carl Sturken, Rihanna Fenty) – 3:56 # "Let Me" (Evan Rogers, Carl Sturken, Mikkel SE, Tor Erik Hermansen, Makeba Riddick) – 3:56 # "Rush" (feat. Kardinal Offishall) (Evan Rogers, Carl Sturken) – 3:09 # "There's a Thug in My Life" (feat. J-Status) (E. Jordan, Evan Rogers, Carl Sturken) – 3:21 # "Now I Know" (Evan Rogers, Carl Sturken, Rihanna Fenty) – 5:01 ;Bonus tracks # * "Pon de Replay" (Remix feat. Elephant Man) (Evan Rogers, Carl Sturken, Alisha Brooks, Vada Nobles) – 3:37 # "Should I?" (Vain Japanin ja Britannian versioissa) (feat. J-Status) – 3:06 # "Hypnotized" (Vain Japanin versiossa) (Evan Rogers, Carl Sturken, Rihanna Fenty) – 4:15 == Singlet == * "Pon de Replay" (22. elokuuta 2005) * "If It's Lovin' That You Want" (28. marraskuuta 2005) ==Julkaisuhistoria== Maa/Kansa Päiväys Eurooppa 26. elokuuta 2005 Britannia 29\. elokuuta 2005 Kanada 30\. elokuuta 2005 Japani 30. elokuuta 2005 Yhdysvallat 30. elokuuta 2005 Saksa 5\. syyskuuta 2005 Australia 26. syyskuuta 2005 == Lähteet == Luokka:Vuoden 2005 albumit Luokka:Vuoden 2005 esikoisalbumit Luokka:Rihannan albumit Luokka:R&B;-albumit
SV Zulte Waregem

Sportvereniging Zulte Waregem on belgialainen jalkapalloseura Waregemista Länsi-Flanderista. Seuran edustusjoukkue pelaa maan korkeimmalla sarjatasolla Eerste Klassessa. Zulte Waregem perustettiin vuonna 2001 Zultse VV:n ja KSV Waregemin yhdistyessä. Uusi seura aloitti pelaamisen kolmannelta sarjatasolta Derde Klassesta, josta se nousi yhden kauden jälkeen Tweede Klasseen ja edelleen Eerste Klasseen kaudeksi 2005–2006. Vuonna 2006 Zulte Waregem voitti Belgian cupin, jonka loppuottelussa se kukisti Excelsior Mouscronin. Cup- voiton myötä seura pääsi kauden 2006–2007 UEFA Cupiin, jossa se ylsi pudotuspeleihin. == Lähteet == == Aiheesta muualla == * Zulte Waregemin sivusto * Zulte Waregem Euroopan jalkapalloliiton sivustolla Luokka:Belgialaiset jalkapalloseurat Luokka:Waregem Luokka:Vuonna 2001 perustetut urheiluseurat
Wayne Brown

Wayne Jonathan Brown (s. 6. elokuuta 1988 Kingston upon Thames, Englanti) on englantilainen jalkapalloilija. ==Ura== Keskikentällä pelaava Brown on Fulhamin akatemian kasvatti. Hän debytoi seuran edustusjoukkueessa FA Cupin ottelussa Bristol Roversia vastaan tammikuussa 2008. Kauden 2007–2008 lopun hän pelasi lainalla Kakkosliigan Brentfordissa. Ensimmäisen Valioliiga- esiintymisensä hän teki Fulhamissa ottelussa Manchester Unitedia vastaan helmikuussa 2009. Huhtikuussa 2009 Brown siirtyi elokuuhun asti ulottuneella lainasopimuksella Suomen Veikkausliigan Turun Palloseuraan. Hän nousi nopeasti TPS:n avainpelaajaksi, ja hänen lainasopimustaan jatkettiin kauden loppuun asti ulottuvaksi. Brownin avulla TPS saavutti SM-pronssia, ja hänet valittiin kauden päätteeksi Veikkausliigan vuoden tulokkaaksi, keskikenttäpelaajaksi ja pelaajaksi. TPS-lainan jälkeen Fulham lainasi Brownin helmikuussa 2010 Ykkösliigan Bristol Roversiin. Toukokuussa siirrosta tehtiin pysyvä ja Brown solmi kaksivuotisen sopimuksen seuran kanssa. Kaudeksi 2013 hän palasi Suomeen ja TPS:ään. ==Saavutukset== Seurajoukkueessa: * Suomen mestaruus 2015 ** SM- pronssi 2009 Henkilökohtaiset: * Vuoden tulokas 2009 * Vuoden liigapelaaja 2009 * Vuoden liigakeskikenttäpelaaja 2009 ==Lähteet== * * Luokka:Englantilaiset jalkapalloilijat Luokka:Jalkapallon Suomen mestarit Luokka:Vuonna 1988 syntyneet Luokka:Elävät henkilöt
Cycle of Life

Cycle of life on helsinkiläisen heavy metal -yhtye Sarcofaguksen vuonna 1980 ilmestynyt debyyttialbumi. == Kappalelista == # # # # # ##b) Incarnation ##c) Cycle Closes # # # # # == Kokoonpano == * Kimmo Kuusniemi – kitara * Esa Kotilainen – kosketinsoittimet * Juha Kiminki – basso * Hannu Leidén – laulu * Ari Pekka Roitto – rummut * Hanna Heikinheimo – huilu ("Hermit") == Arvostelut == * Imperiumi.net: http://www.imperiumi.net/index.php?act=albums&id;=5218 == Lähteet == == Aiheesta muualla == * * Luokka:Vuoden 1980 esikoisalbumit Luokka:Sarcofaguksen albumit
Stade Helvétique Marseille

thumb|right|270px|Seuran kokoonpano vuonna 1910 Stade Helvétique Marseille on jalkapalloseura Marseillen kaupungista. Seura perustettiin vuonna 1904 ja lakkautettiin 1930. Seura voitti kolmasti Ranskan mestaruuden, 1909, 1911 ja 1913. ==Lähteet== Luokka:Ranskalaiset jalkapalloseurat Luokka:Vuonna 1904 perustetut urheiluseurat Luokka:Marseillen urheilu
Will Truman

William "Will" Truman on fiktiivinen hahmo komediasarjasta Will & Grace. Will asuu New Yorkissa, toimii lakimiehenä ja on homo. Hänen paras ystävänsä on Grace Adler. Hänen läheisin miespuolinen ystävänsä on Jack McFarland. Williä esittää näyttelijä Eric McCormack. ==Yleistä== Will syntyi Bridgeportissa, Connecticutissa 23.10.1966 kolmantena poikana Marilyn ja George Trumanin perheeseen. Will tuli kaapista vuonna 1985. Will kävi Columbian yliopiston, ja suoritti myöhemmin New Yorkin yliopistossa juridiset opintonsa. Valmistuttuaan Will perusti oman lakitoimistonsa, kunnes menetti suurimman asiakkansa ja sitä kautta firmansa. ==Lähteet== *http://www.nbc.com/Will_&_Grace_Finale/bios/Will_Truman.shtml#main *https://web.archive.org/web/20010811113226/http://www.geocities.com/savante_2000/Will2.html Luokka:Televisiohahmot Luokka:Kuvitteelliset mallit nl:Will & Grace#Will(iam) Truman
Henry Jones

Henry Burk Jones (1. elokuuta 1912 Philadelphia, Pennsylvania – 17. toukokuuta 1999 Los Angeles, Kalifornia) oli yhdysvaltalainen näyttelijä. Jonesin tunnetuin rooli oli elokuvassa Vaarallista kylvöä (The Bad Seed, 1956). Lisäksi hän esiintyi näytelmissä My Sister Eileen, Hamlet, The Time of Your Life, They Knew What They Wanted, The Solid Gold Cadillac ja Sunrise at Campobello, joista viimeksi mainitusta hän sai Tony-palkinnon parhaasta sivuroolista. Jones esiintyi urallaan yli 180 elokuvassa ja sarjassa. Elokuvista tunnetuimpiin lukeutuvat Minkäpä tyttö sille voi, Armoton ase, Houkuttelevat huulet, Vertigo – punainen kyynel, Morsian käteisellä, Karhunmarjapensas, Butch ja Kid – auringonlaskun ratsastajat, Dingus – lännen kauhu, Varokaa revolverisankaria! ja Araknofobia. Televisiossa Jones esiintyi muun muassa ohjelmissa Alfred Hitchcock esittää, The Eleventh Hour, Channing, Phyllis, Yöjuttu, Emergency!, Hämärän rajamailla ja Burns ja Allen. Jones kuoli 86-vuotiaana vammojen aiheuttamiin komplikaatioihin pudottuaan korkealta. == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1912 syntyneet Luokka:Vuonna 1999 kuolleet
Stade Saint-Raphaël

Stade Saint-Raphaël on jalkapalloseura eteläranskalaisesta Saint-Raphaëlin kaupungista. Seura on perustettu 1905 ja seuralla on yksi Ranskan mestaruus vuodelta 1912. ==Lähteet== Luokka:Ranskalaiset jalkapalloseurat Luokka:Vuonna 1905 perustetut urheiluseurat Luokka:Var
Barry Hayles

Barrington Edward "Barry" Hayles (s. 17. huhtikuuta 1972 Lambeth) on englantilais syntyinen jalkapalloilija, joka nykyisin edustaa Cheltenham Townia. Hayles on pelipaikaltaan hyökkääjä. Hän on edustanut urallaan Jamaikaa maajoukkuetasolla. Hayles on kova Tottenham fani. == Lähteet == ==Aiheesta muualla== *Barry Hayles virallinen kotisivu Luokka:Englantilaiset jalkapalloilijat Luokka:Jamaikalaiset jalkapalloilijat Luokka:Vuonna 1972 syntyneet Luokka:Elävät henkilöt
Star Flyer

pienoiskuva|Tykkimäen Star Flyer vuonna 2010. Star Flyer on Tykkimäen huvipuistossa oleva huvipuistolaite, jonne se hankittiin vuonna 2009. Laite kohoaa 72 metriin, ja se oli aikanaan Suomen korkein huvipuistolaite. == Lähteet == Luokka:Huvipuistolaitteet
Alex Swings Oscar Sings

Alex Swings Oscar Sings on saksalainen duo, joka edusti vuoden 2009 Eurovision laulukilpailussa Moskovassa Saksaa. Duon muodostavat saksalaistuottaja Alex Christensen ja yhdysvaltalainen laulajatulokas Oscar Loya. Alex Swings Oscar Sings kilpailukappale oli Alex Christensenin säveltämä ja tuottama "Miss Kiss Kiss Bang", ja se sijoittui 20:nneksi. == Lähteet == Luokka:Saksalaiset popyhtyeet Luokka:Saksalaiset duot Luokka:Vuoden 2009 euroviisuedustajat Luokka:Saksan euroviisuedustajat
Wu Jing

Wu Jing (s. 3. huhtikuuta 1974 Peking, Kiina) on kiinalainen itämaisten taistelulajien taitaja, näyttelijä ja ohjaaja. ==Nuoruus== Jing aloitti kamppailulajien harrastamisen kuusivuotiaana Pekingin urheiluinstituutissa. Myös hänen isänsä ja isoisänsä harrastivat kamppailulajeja. Jing kilpailu muun muassa Jet Lin tavoin ennen näyttelijäuraansa Pekingin Wushu joukkueessa. Hän saavutti menestystä kansallisella tasolla nuorten ja myöhemmin aikuisten tasolla.Wu Jing: Wu Shu Champion To Kung Fu Star asianmoviepulse.com Viitattu 2.5.2016 ==Näyttelijänä== Yuen Woo-ping huomasi Jingin kyvyt 1995 ja päätti roolittaa hänet ohjaamaansa Tai Chi Boxer elokuvan päärooliin. Tämän jälkeen Jing esiintyi enemmän televisiosarjoissa, kuten Master of Tai Chi, Love in the Turbulent Times ja Huangshang Dubuqi. 2001 Jing palasi myös elokuvien pariin sivuroolin merkeissä Tsui Harkin ohjaamassa Zu Warriors. == Filmografia == * One and a Half (1995) * Tai Chi Boxer (1996) * The Legend of Zu (2001) * Drunken Monkey (2002) * SPL: Sha Po Lang (aka Kill Zone) (2005) * Fatal Contact (aka Underground Fist) (2006) * Twins Mission (2007) * Invisible Target (2007) * Fatal Move (2008) * L for Love L for Lies (2008) (cameo) * The Mummy: Tomb of the Dragon Emperor (2008) (cameo) * Legendary Assassin (2008) * Metallic Attraction: Kungfu Cyborg (2009) * City Under Siege (2009) == Lähteet == Luokka:Kiinalaiset näyttelijät Luokka:Kiinalaiset elokuvaohjaajat Luokka:Vuonna 1974 syntyneet Luokka:Elävät henkilöt
Särkelä itte

Särkelä itte on Orvo Saarikiven ohjaama suomalainen komediaelokuva vuodelta 1947. Elokuva perustuu Ilmari Turjan tilausnäytelmään Särkelä itte (1944). Sen pääosissa näyttelevät Hillevi Lagerstam, Uuno Laakso ja Aku Korhonen. Elokuva on mustavalkoinen. ==Tuotanto== Käsikirjoituksen Turja näytelmän pohjalta tekivät Särkkä ja Saarikivi, vaikka alkuteksteissä tekijäksi on merkitty Turja. Turja ei ollut lopputulokseen tyytyväinen, vaan sanoi julkisestikin, että hyvästä aiheesta syntyi huono elokuva. Saarikivi ei tehnyt enää elokuvia SF:lle, koska kyllästyi kuuntelemaan puhetta rahasta. Taustaa, viitattu 6.5.2014 Särkelä lukee elokuvassa Salon Seudun Sanomia, ja lopussa mainittu puhelinnumero 61 186 kuului SF:n pääkonttorin puhelinvaihteelle. Särkän ohjaama koira-aiheinen lyhytelokuva Uskolliset ruskeat silmät sai vuoden lyhytelokuva-Jussin. == Juoni == Elokuvan päähenkilö on kovasydäminen ja turhamainen tehtaanjohtaja Julius Särkelä (Uuno Laakso). Häntä ärsyttää erityisesti patruuna Fallsten (Artturi Laakso), jonka poikaan Marttiin (Ekke Hämäläinen) Särkelän tytär Saara (Hillevi Lagerstam) on lisäksi ihastunut. Maalaisukko Heroja (Aku Korhonen) saapuu Särkelän luokse perimään tukkipuumyynnistä syntynyttä velkaa summaltaan 1800 markkaa.. ==Arviot== Näytelmän ensi-illasta ei vielä ollut kulunut kovin pitkään, ja aikalaiskriitikot vertasivat elokuvaa siihen, näytelmän eduksi. Paula Talaskivi (Helsingin Sanomat) ei pidä Särkelästä luotua hahmoa oikeana Särkelänä, ja monen mielestä elokuva oli teatterimainen. Olavi Veistäjä (Aamulehti) löysi kuitenkin myönteistäkin, esimerkiksi Uuno Laaksosta Särkelänä. Lehdistöarvio, viitattu 6.5.2014 Televisioesitysten yhteydessä Kari Uusitalo otsikoi: ”Mainettaan parempi”. Elokuvan vuoropuhelua on eräs kriitikko luonnehtinut meheväksi mutta kuvallista ilmaisua jähmeäksi ja tasapaksuksi.Päivän elokuvia, Tv-maailma, 29/2011 sivu 29 ==Näyttelijät== == Lähteet == Luokka:Suomalaiset mustavalkoelokuvat Luokka:Suomalaiset komediaelokuvat Luokka:Vuoden 1947 suomalaiset elokuvat Luokka:Orvo Saarikiven ohjaamat elokuvat Luokka:Toivo Särkän käsikirjoittamat elokuvat
Teräs-Kiekko

Teräs-Kiekko (TeKi) on raahelainen jääkiekkoseura. Se perustettiin vuonna 1979, samalla Pattijoen Tempauksen jääkiekkojaosto lakkautettiin. Teräs-Kiekko kuuluu Suomen Työväen Urheiluliittoon. Seuran nimi viittaa Raahessa toimivaan terästehtaaseen. Edustusjoukkue pelasi 1980-luvulla II-divisioonan (nyk. Suomi-sarja) kärkikahinoissa. Teräs-Kiekon edustuskiekkoilu loppui 1994, kun raahelainen edustuskiekkoilu yhdisti voimansa ja perustettiin Raahe-Kiekko. Kaudella 2014–2015 Teräs-Kiekon edustusjoukkue teki paluun 20 vuoden tauon jälkeen. Edustusjoukkue pelaa Pohjoisen alueen II-divisionaa. Teräs-Kiekolla on edustusjoukkueen lisäksi naistenjoukkue, ja se on aloittanut myös junioritoiminnan (tyttöjoukkue) uudelleen. ==Kasvatit pääsarjatasolla== Elite Prospects - Hockey Players from TeKi Elite Prospects - Hockey Players from Teräs-Kiekko *Joonas Donskoi *Jyri Junnila *Sari Kallioinen *Piia Kauppila *Harri Korpela *Markus Poukkula *Sami Rajaniemi *Miikka Salomäki *Nelli Salomäki ==Pääsarjakiekkoilijat miesten joukkueessa== * Jakov Dejev * Valeri Falitšev * Harri Helama * Kari Myllyniemi * Mikko Perkkiö * Anatoli Semjonov * Sami Suutarinen * Vladimir Terehov * Riku Tohila * Veikko Torkkeli ==Muita tunnettuja Teräs-Kiekossa pelanneita== *Juha Junno *Kari Sihvonen ==Lähteet== Luokka:Raahelaiset urheiluseurat Luokka:Jääkiekon II-divisioonaseurat Luokka:Vuonna 1979 perustetut urheiluseurat Luokka:Suomen Työväen Urheiluliiton jäsenseurat
Tennis kesäolympialaisissa 2000

thumb|right|Tennistä Vuoden 2000 kesäolympialaisten tennis järjestettiin 19.-28\. syyskuuta 2000 Sydneyssä. Tapahtumia oli neljä: miesten ja naisten kaksin- sekä nelinpelit. Kisoihin osallistui 182 urheilijaa (93 miestä ja 89 naista) 30 maasta. Nuorin osanottaja oli Mario Ančić (16 vuotta ja 175 päivää) ja vanhin oli Gianluca Pozzi (35 vuotta ja 95 päivää). Parhaiten menestyi Yhdysvallat kahdella kullallaan ja yhdellä pronssillaan. ==Miehet== ===Kaksinpeli=== Mitali Urheilija Kultaa Jevgeni Kafelnikov Hopeaa Tommy Haas Pronssia Arnaud di Pasquale ===Nelinpeli=== Mitali Urheilija Kultaa * * * Sébastien Lareau Daniel Nestor Hopeaa * * * Todd Woodbridge Mark Woodforde Pronssia * * * Àlex Corretja Albert Costa ==Naiset== ===Kaksinpeli=== Mitali Urheilija Kultaa Venus Williams Hopeaa Jelena Dementjeva Pronssia Monica Seles ===Nelinpeli=== Mitali Urheilija Kultaa * * * Venus Williams Serena Williams Hopeaa * * * Kristie Boogert Miriam Oremans Pronssia * * * Els Callens Dominique van Roost ==Mitalitaulukko== 1 2 0 1 3 2 1 1 0 2 3 1 0 0 1 4 0 1 0 1 4 0 1 0 1 4 0 1 0 1 7 0 0 1 1 7 0 0 1 1 7 0 0 1 1 == Lähteet == *Sports- refence: Tennis at the 2000 Sydney Summer Games Luokka:Kesäolympialaiset 2000 2000 Olympialaiset Olympialaiset 2000
Grace Adler

Grace Elizabeth Adler on fiktiivinen henkilö komediasarjasta Will & Grace. Hän asuu New Yorkissa ja toimii sisustussuunnittelijana. Hänen paras ystävänsä on Will Truman ja assistenttinsa Karen Walker. Gracea esittää Debra Messing. ==Yleistä== Grace syntyi Schenectadyssa, New Yorkissa 26.4.1967 juutalaisen perheen keskimmäisenä tyttärenä. Hän on kovin neuroottinen ja hieman pinnallinen ja itsekäs. Grace luulee aina olevansa samannäköinen kuin monet punatukkaiset kaunottaret, kuten Rita Hayworth tai Julia Roberts. Sarjassa vitsaillaan usein Gracen suurten jalkojen, pienten rintojen ja huonon lauluäänen kustannuksella. Grace on allerginen ampiaisille ja on demokraatti. Hänellä on venäläiset ja saksalaiset sukujuuret (hän puhuu yhdessä jaksossa isoäidistään, joka oli venäläinen ja Adler on saksalainen nimi). ==Sukulaiset== Grace kasvoi kolmen tyttären perheessä, äiti Bobbi Adler Debbie Reynolds on näyttelijä ja varsinaisen huomionkipeä. Hän esittää usein hahmoja, jotka ovat oikeasti miehiä, esimerkiksi "Kuningatar Lear"(Kuningas Lear). Isä Martin Adler (Adam Arkin) on hieman pettynyt kaikkiin tyttäriinsä, ja vitsailee usein kaikkien heidän kustannuksellaan. Martin rakastaa katsoa televisiota ja on kiitollinen saadessaan olla yksin. Gracen isosisko on nimeltään Janet. Janet on jokseenkin kevytkenkäinen, eikä pysty pitämään työpaikkaa. Janetiä esittää Geena Davis. Gracen pikkusiskon nimi on Joyce, ja tämä on hieman ylipainoinen ja ylensyö pakonomaisesti. Joycea esittää Sara Rue. Joyce nähdään ainoastaan jaksossa, jossa näemme 1980-luvulla kuinka Grace ja Will vielä tutustuvat toisiinsa seurustelun merkeissä. Joyce vähän ihastuu Williin ja pettyy kovin, kun Will tulee kaapista. Joyce syyttää Gracea että on "pilannut" Willin. Grace seurustelee usean eri miehen kanssa sarjan aikana, kunnes menee naimisiin Tri Leo Marcusin kanssa. Liitto kärsii kovasti Leon työstä Lääkärit ilman rajoja -järjestössä ja päättyy lopulta, kun Leo pettää Gracea yhdellä ulkomaankomennuksellaan. Leo ja Grace tapaavat pari vuotta eron jälkeen lentokoneessa matkalla Lontooseen, ja he rakastelevat. Gracelle selviää viikkoja myöhemmin, että tuo kohtaaminen johti raskauteen. Grace päättää olla kertomatta Leolle tulevasta lapsesta, kun saa selville, että Leo on kihloissa. Lopulta Leo kuitenkin jättää kihlattunsa ja palaa viimeisillään raskaana olevan Gracen luo ja he menevät uudelleen naimisiin. Heidän tyttärensä Lila menee lopulta naimisiin Willin ja Vincen pojan, Benin, kanssa, ja näin Willistä ja Gracesta tulee lopulta oikeasti sukua toisilleen. ==Lähteet== *http://www.nbc.com/Will_&_Grace_Finale/bios/Grace_Adler.shtml#main Luokka:Televisiohahmot
Peräänanto

Peräänanto tarkoittaa eurooppalaisen perinteen ratsastuksessa hevosen ihanteellista liikkumatapaaPoikolainen 2008 missä tahansa askellajissa. Peräänannossa olo sekoitetaan usein muotoon. Muodossa oleva hevonen ei ole sama asia kuin peräänannossa oleva. Peräänannossa hevonen astuu kunnolla takajaloillaan alleen ja selkä pyöristyy ja etuosa kevenee. Muoto tarkoittaa hevosen yleistä muotoa: hyvässä muodossa liikkuva hevonen on tasapainoinen, kun taas huonossa muodossa liikkuva voi esimerkiksi olla kaulastaan kaarella, mutta liikkua etupainoisesti ilman, että takajalat polkevat kunnolla alle. Lännenratsastuksessa peräänanto on matalampi. == Tekniikka == Eräs peräänannon näkyvistä tunnusmerkeistä on hevosen kaulan kaartuminen, mutta hevonen voi olla peräänannossa, vaikka sen kaula ei juuri kaareutuisikaan . Samoin kaulan kaartuminen ei merkitse peräänannossa oloa. Peräänannon ulkoiset merkit vaihtelevat suuresti hevosen iän, rakenteen ja koulutustason mukaan. Peräänannon edellytys on se, että hevosella on itsenäistä eteenpäinpyrkimystä. Sen liikkeen tulee lähteä takapäästä, ja sen on oltava kuuliaisena ratsastajan avuille. Sairaus tai kivut, huonot varusteet tai huono kengitys voivat haitata tai estää peräänantoon pääsemistä. On olemassa erilaisia välineitä ja varusteita, joilla hevosta voidaan vetää ja pakottaa peräänantoon, mutta ne eivät koskaan voi korvata ratsastajan taitoja ja oikeita menettelytapoja. Hevosen voi pakottaa peräänantoon, mutta oikea muoto syntyy itsestään ikään kuin kiitoksena ratsastajalle oikein ratsastuksesta. Ratsastajan pitää siis ratsastamalla ratsastaa hevonen peräänantoon oikean istunnan, ohjastuntuman yms. avulla. Jotkut ratsastajat käyttävät peräänantoa hakiessaan vääränlaista keinoa "sahaaminen", jolloin hevonen hakee kaulan kaarelle. Se ei siis tarkoita, että hevonen kulkisi peräänannossa. == Merkitys == Peräänannossa oleva hevonen on kuuliainen ja valppaana ratsastajan avuille. Sen liike lähtee takaosasta, missä sijaitsevat hevosen suurimmat lihakset. Muodossa työskentelevä hevonen ei kipeydy samaan tapaan kuin epäihanteellisella tavalla liikkuva hevonen. Hevonen liikkuu muodossa rentona ja tasapainoisesti, käyttää selkälihaksiaan sekä myötää suusta ja kaulasta. Sen on helppo suorittaa pyydetyt liikkeet. Ratsastajan kannalta muodossa kulkevan ratsun liikkeiden tasaisuus on miellyttävää. == Lähteet == * === Viitteet === Luokka:Kouluratsastus
Bundesautobahn 10

Bundesautobahn 10 (lyh. BAB 10, A 10) eli Berliner Ring on Saksan pääkaupunkia Berliiniä ympäröivä moottoritie ja Euroopan pisin kokonaan moottoritieksi rakennettu kehätie. A 10:n ensimmäinen osa avattiin liikenteelle vuonna 1936. Tien pituus on 196 kilometriä ja se kulkee pääosin Brandenburgin osavaltion alueella. Tiellä on 36 eritasoliittymää, joiden numerointi alkaa Schwanebeckistä kasvaen myötäpäivään kulkiessa. A 10 risteää moottoriteiden A 2, A 9, A 11, A 12, A 13, A 24, A 111, A 113, A 114 ja A 115 kanssa. == Aiheesta muualla == *Autobahnatlas: Reittikaavio 10 Luokka:Kehätiet
Red and Anarchist Skinheads

Red and Anarchist Skinheads (RASH) on vasemmistolainen rasismin ja fasismin vastainen skinhead -ryhmittymä. RASH sisältää redskinejä ja anarkistiskinheadeja. Virallisesti RASHin perustivat 1. tammikuuta 1993 Mayday Crewn jäsenet, joka oli New Yorkin alueella toimiva vasemmistoskinheadien ja punkkarien ryhmä. The Mayday Crew perustettiin, kun New York Cityn Skinheads Against Racial Prejudice (SHARP) -ryhmittymän kanssa syntyi riitaa rasismin vastainen mutta oikeistolaisen skinheadin murhattua homoseksuaalisen miehen. Pian syntyi tarve verkostoitua muissakin maailman maissa. Muiden maiden RASH muodostui jo alun perin vasemmistolaisista skinhead-ryhmistä. RASHin verkkosivujen mukaan ryhmän joitakin tavoitteita ovat: * Oikaista väärä tieto siitä, että kaikki skinheadit ovat rasisteja niin median kuin suuren yleisönkin keskuudessa. * Pitää yllä ja laajentaa aitoa skinheadien alakulttuuria musiikin (kuten Oi!, Ska, Reggae, Soul, Hardcore, Streetpunk) ja pukeutumismuodin, fanzinejen, flaiereiden, konserttien, tanssihallien ja kokoontumisten avulla. * Luoda tilaa vasemmistolaisille ajatuksille skinheadpiireissä. * Taistella fyysisesti ja poliittisesti äärioikeistolaisia ideologioita vastaan skinheadpiireissä. * Saada takaisin alakulttuurin hyvä maine jonka boneheadit ja rasistit ovat vieneet. * Niveltää yhteen nuoren työväenluokkaisen, monirotuisen skinheadalakulttuurin ja vasemmistolaisten ajatusten yhteys. * Organisoitua omiensa fyysiseen itsepuolustukseen vihollisten väkivallantekojen varalta. * Osallistua organisoituna ja aktiivisena skinhead-ryhmänä radikaalivasemmisto- ja anarkistiliikkeisiin. * Varmistaa, että näkymämme antifasistisesta radikaalivasemmistosta (työväenluokkainen, monirotuinen, kadulla muodostunut ja militantti) säilyy hengissä tulevaisuudessakin. Luokka:Anarkistiset järjestöt Luokka:Antifasismi Luokka:Skinhead Luokka:Vasemmistolaiset järjestöt
Metamateriaali

Metamateriaalit ovat keinotekoisia materiaaleja, joilla on tavanomaisista luonnonmateriaaleista poikkeavia erityisominaisuuksia. Metamateriaalien erityisominaisuudet syntyvät niiden hienorakenteesta ja pienistä epähomogeenisuuksista, jotka heijastuvat makroskooppisina ominaisuuksina.Nader, Engheta & Ziolkowski, Richard W. 2006. Metamaterials: physics and engineering explorations. Wiley & Sons. ISBN 9780471761020 Tavallisessa aineessa atomeista muodostuu hilarakenne, joka luo pohjan sen optisille ominaisuuksille. Keinotekoisissa metamateriaaleissa mikro- tai nanoskooppisista virtapiireistä muodostuu hila, joka reagoi ulkoiseen säteilyyn ja tuottaa oman säteilykenttänsä. Nämä kentät määräävät tällöin puolestaan metamateriaalien optiset ominaisuudet.Leena Tähtinen: Olisinpa näkymätön. (Tiede.fi) Materiaalin rakenteen avulla voidaan hallita aineen reagointia ulkoiselle säteilylle. Metamateriaalien tutkimus on tähän asti keskittynyt pääosin materiaaleihin, joilla on negatiivinen taitekerroin. Snellin lain mukainen taittumiskulma muuttuu tällöin negatiiviseksi, joten aineen rajapinnassa valonsäde taittuu eri puolelle pinnan normaalia kuin positiivisen taitekertoimen tapauksessa. Tällaista ainetta kutsutaan yleisesti myös vasenkätiseksi materiaaliksi, koska monet valon kulkua kuvaavat sormisäännöt vaihtavat näissä materiaaleissa "kätisyyttä". Esimerkiksi valon vaihenopeus ja ryhmänopeus ovat vastakkaissuuntaiset. Metamateriaalin ansiosta sähkömagneettiset aallot saadaan etenemään niin, että ne kaartuvat metamateriaalista valmistetun laitteen ympäri ja palaavat alkuperäiselle kulkuväylälleen. Tällaisella materiaalilla voidaan periaatteessa tehdä kohteita näkymättömäksi. Näkymättömyyttä aikaansaavien viittojen lisäksi uusia materiaaleja voidaan todennäköisesti soveltaa optisten mikroskooppien ja mikropiirien toiminnan tehostamisessa.Tiedeuutiset (yle.fi) Sähkömagneettisten metamateriaalien lisäksi tutkitaan myös akustisia ja seismisiä metamateriaaleja. Metamateriaaleilla voitaisiin rakentaa myös keinotekoisia madonreikiä. Suhteellisuusteoriassa madonreiällä tarkoitetaan tavallisen avaruuden ulkopuolella kulkevaa oikotietä kahden paikan välillä. Kansainvälinen matemaatikkoryhmä julkaisi metamateriaaleihin perustuvan madonreiän rakentamisen teorian vuonna 2007 Physical Review Letters -sarjassa. Tutkimuksen tehneeseen matemaatikkoryhmään kuuluu Suomesta Teknillisen korkeakoulun käänteisten ongelmien huippuyksikössä toimiva matematiikan professori Matti Lassas. Keinotekoisten madonreikien sovellusten arvioidaan liittyvän ensi vaiheessa erityisesti tutkatekniikkaan ja lääketieteelliseen kuvantamiseen. Myöhemmin keinotekoisia madonreikiä niputtamalla voitaisiin mahdollisesti toteuttaa muun muassa kolmiulotteinen TV-kuvaruutu. Madonreikien päät toimisivat tällöin kolmiulotteisen kuvan luomiseen tarvittavina pikseleinä.TKK:N matematiikan prof. matti lassas mukana huippututkimuksessa: "madonreikiä ja näkymättömyysverhoamista" ==Lähteet== == Aiheesta muualla == Luokka:Materiaalitekniikka Luokka:Nanotiede
Raippavero

Raippavero on kansanomainen nimitys työntekijän työeläkemaksun ja työttömyysvakuutusmaksun vähentämiselle monista sosiaalietuuksista. Raippavero otettiin käyttöön vuonna 1993 yhtenä keinoista paikata Suomen 1990-luvun alun laman aiheuttamaa verotulojen laskua. Raippavero on siitä harvinainen, että se säädetään vuosittain uudella lailla vuodeksi eteenpäin. Siksi sen puolesta ja vastaan myös keskustellaan eduskunnassa vuosittain. Nykyisin sanaa raippavero käytetään usein myös haittaveron synonyymina. Se voi myös viitata mihin tahansa epäreiluksi koettuun veroon tai muuhun 1990-luvun laman seurauksena säädettyyn veroon. ==Lähteet== * Laki työntekijän työeläkevakuutusmaksun ja palkansaajan työttömyysvakuutusmaksun huomioon ottamisesta eräissä päivärahoissa Luokka:Suomen taloushistoria Luokka:Verotus Suomessa
Karen Walker (Will & Grace)

Karen Walker (o.s. Delaney, aikaisemmin St. Croix, Popeil ja Finster) on kuvitteellinen hahmo komediasarjassa Will & Grace. Häntä esittää Megan Mullally. Karen asuu New Yorkissa, Park Avenuella. Hän on Grace Adlerin assistentti ja ystävä. Jack McFarland on myös hänen hyvä ystävänsä ja Will Truman toimii hänen asianajajanaan. Karen on naimisissa multimiljonääri Stanley Walkerin kanssa, kunnes tämä kuolee ja jättää Karenille valtavan omaisuuden. ==Yleistä== Karen pitää alkoholista ja erilaisista rauhoittavista lääkkeistä, kuten Prozac, Litium ja Vicodin. Karen on myös tuttu asiakas plastiikkakirurgille. Karen on hyvin pinnallinen ja äärimmäisen materialistinen ja on mennyt useammin kuin kerran naimisiin rahasta. Hän on myös hyvin itsekeskeinen ja ilkeä, ja odottaa ihmisten automaattisesti kunnioittavan ja palvelevan häntä. Karen ei tee töitä, vaikka käykin Gracen firmassa assistenttina. Hän käyttää työpäivät lähinnä martinien naukkailuun, erilaisten kuvastojen ja lehtien lukuun sekä kynsien hoitamiseen. Karen käyttää nimeä Anastasia Beaverhausia aina, kun ei halua tulla tunnistetuksi. Karen vaikuttaa toisinaan olevan hieman ulkona tosielämästtä. Hän ei esimerkiksi tiedä minkä näköinen on pesukone, kolikko eikä osaa avata virvoitusjuomatölkkiä. Karen kohtelee palkollisiaan huonosti, eikä kutsu heitä edes nimeltä. Kokki on kokki, autonkuljettaja autonkuljettaja ja niin edelleen. Poikkeuksena on Rosario, Karenin suosikkikodinhoitaja, jonka kanssa Karen kuitenkin riitelee usein. ==Lähteet== *http://www.nbc.com/Will_&_Grace_Finale/bios/Karen_Walker.shtml#main Luokka:Televisiohahmot
Timo Autio

Timo Autio (s. 29. huhtikuuta 1974) on suomalainen kilpauransa päättänyt koripalloilija. Autio pelasi kasvattajaseurassaan Tampereen Pyrinnössä miesten SM-sarjassa kaudella 1995–1996 yhden ottelun, jossa hän teki kolme pistettä. Hän oli samalla kaudella Pyrinnön kokoonpanossa lisäksi kahdeksassa muussa ottelussa mutta ei niissä saanut peliaikaa. Kaudella 1996–1997 Autio sai Pyrbasketiksi vaihtuneessa joukkueessa enemmän vastuuta. Hän pelasi 20 ottelussa ja istui lisäksi 14 ottelussa penkillä. 22. tammikuuta 1997 Autio heitti kotiottelussa Korihaita vastaan miesten pääsarjan piste-ennätyksekseen 11 pistettä.Timo Autio – Suomen Koripalloliitto == Lähteet == * Timo Autio Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1974 syntyneet Luokka:Elävät henkilöt